Sentrum veilig ná bomdreigement | Maroela Media
Die Kolonnade-winkelsentrum. (Foto: Verskaf)
Die bestuur van die Kolonnade-winkelsentrum in Pretoria het pas bevestig dat die sentrum veilig is nadat hy Dinsdagoggend 'n bomdreigement ontvang het.
"Die veiligheid van ons klante en huurders is vir ons van die allergrootste belang, daarom kan hierdie dreigemente nie ligtelik opgeneem word nie," lui 'n verklaring op die sentrum se Facebook-blad.
Maroela Media het vroeër berig die sentrum se ontvangskantoor het omstreeks 09:10 Dinsdag 'n oproep oor 'n bomdreigement ontvang. Die polisie het gevolglik die sentrum deursoek. Dit is nie duidelik of die polisie wel iets gekry het nie.
Volgens Monique Janse van Rensburg, bemarkingsbestuurder, sal die bestuur voortgaan om moontlike bedreigings te monitor. "Verdere veiligheidsmaatreëls wat ons huidige noodprosedures kan verbeter om te verseker dat voorvalle van dié aard nie weer voorkom nie, word tans geëvalueer."
"Die bestuur wil ook net al die klante bedank wat die ontruimingsprosedures nagekom het."
Dit klink nogals bekend, bom dreigemente soos in die apartheidsjare. Was daar nie n kort rukkie terug n soort gelyke berig nie?
Net soos voor 1994. Klomp terroriste
Per geleentheid verlede jaar stap en en my dogter in die Kolonade-sentrum. Ek hoor 'n jong man wat in die verbygaan meld dat daar 'n bom in die gebou is terwyl hy sy nekspiere amper permanent beskadig. My dogter glimlag maar net vriendelik en bedagsaam, soos wat dit 'n ware dame betaam.
Tog, op daardie dag, was die sentrum nie ontruim nie.
Maar vir my (soort van 'n grotman) en my dogter (beslis nie 'n grotmeisie nie…) sal daardie kosbare dag altyd behoue bly.